CELEX: 32015R2178
Language: fi
Date: 2015-11-25 00:00:00
Title: Komission täytäntöönpanoasetus (EU) 2015/2178, annettu 25 päivänä marraskuuta 2015, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Saucisson de Lacaune/Saucisse de Lacaune (SMM))

26.11.2015   
            
            
               FI
            
            
               Euroopan unionin virallinen lehti
            
            
               L 309/1
            
         KOMISSION TÄYTÄNTÖÖNPANOASETUS (EU) 2015/2178,
   annettu 25 päivänä marraskuuta 2015,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Saucisson de Lacaune/Saucisse de Lacaune (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 15 artiklan 1 kohdan ja 52 artiklan 2 kohdan,
   sekä katsoo seuraavaa:
   
               (1)
            
            
               Ranskan hakemus nimityksen ”Saucisson de Lacaune”/”Saucisse de Lacaune” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.
            
         
               (2)
            
            
               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Saucisson de Lacaune”/”Saucisse de Lacaune” olisi rekisteröitävä.
            
         
               (3)
            
            
               Ranskan viranomaiset ilmoittivat komissiolle 27 päivänä helmikuuta 2014 vastaanotetulla kirjeellä, että yritys SARL René Pujol, 11 avenue de Lattre de Tassigny, BP 52 81230 Lacaune, yritys La Lacaunaise Escande Pistre & Cie, 7, boulevard Jean-Jaurès, 81230 Lacaune, ja yritys Maison Nègre, charcuterie lacaunaise, 6 avenue de Naurois, 81230 Lacaune, jotka ovat sijoittautuneet maan alueelle, olivat pitäneet laillisesti kaupan tuotetta myyntinimityksellä ”Saucisson de Lacaune”/”Saucisse de Lacaune” käyttäen tätä nimitystä jatkuvasti yli viiden vuoden ajan ja että tämä seikka oli tuotu esiin kansallisessa vastaväitemenettelyssä.
            
         
               (4)
            
            
               Koska johdanto-osan 3 kappaleessa mainitut yritykset SARL René Pujol, La Lacaunaise Escande Pistre & Cie ja Maison Nègre täyttävät asetuksen (EU) N:o 1151/2012 15 artiklan 1 kohdassa säädetyt edellytykset voidakseen hyötyä siirtymäkaudesta myyntinimityksen käyttämiseksi laillisesti sen rekisteröinnin jälkeen, niille olisi myönnettävä rekisteröintihakemuksen komissiolle toimittamisen päivästä alkava viiden vuoden siirtymäaika, jolloin niillä on lupa käyttää nimitystä ”Saucisson de Lacaune”/”Saucisse de Lacaune”.
            
         
               (5)
            
            
               Tässä asetuksessa säädetyt toimenpiteet ovat maataloustuotteiden laatukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Saucisson de Lacaune”/”Saucisse de Lacaune” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.2 ”Lihavalmisteet (kuumennetut, suolatut, savustetut jne.)” tuotteeseen.
   2 artikla
   Yrityksillä SARL René Pujol, La Lacaunaise Escande Pistre & Cie ja Maison Nègre Charcuterie Lacaunaise on lupa jatkaa rekisteröidyn nimityksen ”Saucisson de Lacaune”/”Saucisse de Lacaune” (SMM) käyttämistä 27 päivään helmikuuta 2019 asti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 14.12.2012, s. 1.
   
      (2)  EUVL C 142, 29.4.2015, s. 25.
   
      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).